ddrg/super_eurlex huggingface dataset:
Elektrický prístroj (tzv. adaptér pre bezdrôtové pripojenie reproduktorov – „wireless speaker adapter“) v kryte s rozmermi približne 52 × 52 × 13 mm a s hmotnosťou 26 g. Adaptér pre bezdrôtová pripojenie reproduktorov sa skladá: — zo zabudovanej dobíjateľnej batérie, — digitálneho/analógového konvertora, — z vysielača a prijímača na báze technológie bluetooth (Advanced Audio Distribution Profile – A2DP), — z USB portu na dobíjanie a — z 3,5 mm audio portu na pripojenie k systému reproduktorov (nie je súčasťou pri predložení tovaru colným orgánom). Prístroj používateľovi umožňuje počúvať hudbu zo smartfónu alebo podobného prenosného zariadenia na domácom audio systéme alebo cez samostatné reproduktory. Audio signál sa posiela bezdrôtovým pripojením cez bluetooth zo smartfónu do prístroja. V prístroji sa konvertuje digitálny signál na analógový signál a káblami sa posiela do domáceho audio systému alebo do samostatných reproduktorov. Prístroj má tlačidlo na pauzu/prehrávanie, ktoré umožňuje zastaviť a pustiť hudbu, ale neumožňuje výber hudby ani ovládanie hlasitosti.

8517 62 00
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Vale of Evesham Asparagu“ by sa mal zapísať do registra,
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Burrata di Andria“ by sa mal zapísať do registra,
(11)

Inštitúcia, ktorá je schopná modelovať nástroj zahrnutý do jedného z referenčných portfólií pre trhové riziko portfólií a ktorá dostala od svojho príslušného orgánu povolenie používať interný prístup na výpočet hodnoty rizikovo vážených expozícií alebo požiadavku na vlastné zdroje pre tento druh nástroja, by mala vykazovať všetky príslušné údaje pre tento nástroj, ako sa to vyžaduje v tomto nariadení, a to bez ohľadu na to, či inštitúcia má tento nástroj v účtovných knihách v čase vykazovania. Ak však inštitúcia, ktorá získala uvedený súhlas, nemá dostatočné skúsenosti s modelovaním konkrétneho nástroja, a preto nemá od manažmentu súhlas na modelovanie nástroja, táto inštitúcia by nemala poskytovať údaje o jednotlivých portfóliách, ktoré tento nástroj zahŕňajú, pretože by to znamenalo riziko znehodnotenia výsledného súboru údajov. Inštitúcia by v takých prípadoch mala vykazovať portfóliá, ktoré nebudú zahrnuté do predkladania jej údajov, a uviesť dôvody ich vylúčenia.
(9)

V súlade s článkom 169 ods. 3 nariadenia (EÚ, Euratom) č. 966/2012 sa neviazané rozpočtové prostriedky môžu preniesť iba do nasledujúceho rozpočtového roku. Je preto vhodné, aby Komisia určila dátumy oprávnenosti výdavkov členských štátov na úhradu v súlade s článkom 26 ods. 5 nariadenia (EÚ) č. 1306/2013, a to so zreteľom na poľnohospodársky rozpočtový rok, ako sa vymedzuje v článku 39 uvedeného nariadenia.
(13)

Overovacie činnosti vrátane posudzovania plánov monitorovania a overovania správ o emisiách by mali vykonávať spôsobilí overovatelia a pracovníci. Overovatelia by mali vytvoriť a neustále zlepšovať vnútorné procesy zabezpečujúce spôsobilosť príslušných pracovníkov na vykonávanie zverených úloh. Kritériá určovania spôsobilosti overovateľa by mali byť vo všetkých členských štátoch rovnaké a mali by byť overiteľné, objektívne a transparentné.
(4)

Vykonávacím nariadením Komisie (EÚ) 2015/2063 (6) sa stanovilo, že clo stanovené v dohode vo forme výmeny listov sa neuplatňuje na dovoz do Únie od 1. januára do 31. decembra 2016, čím sa tomuto tovaru udeľuje neobmedzený bezcolný prístup do Únie.
(2)

V súlade s článkom 10 ods. 1 písm. b) nariadenia (ES) č. 1831/2003 bol benzoan sodný zapísaný do registra kŕmnych doplnkových látok ako existujúci výrobok, ktorý patrí do funkčnej skupiny doplnkových látok do siláže, pre všetky druhy zvierat.
(5)

Hoci výška dvoch referenčných hodnôt môže mať vysokú mieru korelácie, najmä v krátkodobom horizonte, ich zloženie alebo metodika by sa mohli zásadným spôsobom líšiť. Pri posudzovaní novosti referenčnej hodnoty by sa preto mala zohľadniť dlhodobá korelácia a podobnosti v zložení a metodike jednotlivých referenčných hodnôt. Vzhľadom na heterogénnosť referenčných hodnôt by osoba s vlastníckymi právami na referenčnú hodnotu mala okrem faktorov ustanovených v predmetnom nariadení zohľadniť aj dodatočné faktory a zvážiť používané predpisy, ktoré sú špecifické pre dotknutý druh referenčnej hodnoty. Pri komoditných referenčných hodnotách by sa mali posudzovať ďalšie faktory vrátane toho, či sú príslušné referenčné hodnoty založené na rôznych podkladových komoditách a rôznych miestach doručenia.
(6)

Obdobie sledovania na určenie toho, či je trieda derivátov alebo jej príslušná podskupina dostatočne likvidná na obchodovanie výlučne na obchodných miestach, by sa malo líšiť v závislosti od dotknutej triedy derivátov alebo jej príslušnej podskupiny. Malo by byť dostatočne dlhé na to, aby sa zabezpečilo, že nedôjde ku skresleniu zozbieraných údajov žiadnym druhom udalosti, ktorá by mohla zapríčiniť nezvyčajnú štruktúru obchodovania. Obdobie sledovania by za žiadnych okolností nemalo byť kratšie než tri mesiace.
(19)

Na účely prijatia predbežných opatrení dohľadu a dočasných ochranných opatrení vzhľadom na účinky uvedených opatrení a ich logickú postupnosť vo vzťahu k prijímaniu konečných ochranných opatrení by sa mal uplatňovať konzultačný postup. Dočasné ochranné opatrenia by sa mali prijať, ak by oneskorenie pri ukladaní takých opatrení spôsobilo ťažko napraviteľnú škodu, alebo s cieľom zabrániť negatívnemu vplyvu na trh Únie v dôsledku zvýšenia dovozu. Komisia by mala prijať okamžite uplatniteľné vykonávacie akty ukladajúce dočasné ochranné opatrenia, ak sa to vyžaduje z vážnych a naliehavých dôvodov v riadne odôvodnených prípadoch.
(4)

Rybolovné možnosti by sa mali stanoviť na základe dostupných vedeckých odporúčaní, pričom by sa mali vziať do úvahy biologické a sociálno-ekonomické aspekty a zaistiť spravodlivé zaobchádzanie s jednotlivými sektormi rybolovu, a zároveň by sa mali zohľadniť názory vyjadrené počas konzultácií zo zainteresovanými stranami.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Olio di Calabria“ by sa mal zapísať do registra,
(3)

Členským štátom sa udelili dočasné výnimky podľa vykonávacieho rozhodnutia Komisie 2014/403/EÚ (3). Obsah správ o kvalite, ktoré Komisia vyžaduje od členských štátov, by sa mal preto upraviť v súlade s uvedenými výnimkami. Požiadavka na predkladanie správ o kvalite by sa mala postupne zavádzať do roku 2021, aby mali členské štáty dostatok času na dokončenie hlavných úprav potrebných na zavedenie systému ESA 2010 do národných štatistických systémov.
(15)

Dotknutým výrobkom sú určité tyče a prúty na betónové výstuže vyrobené zo železa alebo nelegovanej ocele, neupravené inak ako kovaním za tepla, valcovaním za tepla, ťahaním za tepla alebo pretláčaním za tepla, prípadne po valcovaní ešte krútené, a tie, ktoré majú vrúbky, rebrá, žliabky alebo iné deformácie vzniknuté počas valcovania s pôvodom v Bielorusku, ktoré v súčasnosti patria pod číselné znaky KN ex 7214 10 00, ex 7214 20 00, ex 7214 30 00, ex 7214 91 10, ex 7214 91 90, ex 7214 99 10, ex 7214 99 71, ex 7214 99 79 a ex 7214 99 95 (ďalej len „dotknutý výrobok“). Vysokoodolné železné alebo oceľové tyče a prúty na betónové výstuže sú vylúčené.
(15)

Poskytovateľ roamingových služieb by mal mať možnosť prijať opatrenia s cieľom odhaliť zneužívanie alebo neobvyklé používanie regulovaných maloobchodných roamingových služieb (na iné účely ako pravidelné cestovanie) za domáce ceny alebo im zabrániť. Zároveň by roamingoví zákazníci mali byť chránení pred akýmkoľvek opatrením, ktoré môže akýmkoľvek spôsobom zasahovať do ich schopnosti využívať regulované maloobchodné roamingové služby za domáce ceny pri svojich pravidelných cestách do zahraničia v rámci Únie. Opatrenia slúžiace na odhaľovanie a zabránenie zneužívania alebo neobvyklého používania regulovaných maloobchodných roamingových služieb za domáce ceny by mali byť jednoduché a transparentné, a mali by minimalizovať administratívnu záťaž pre roamingových zákazníkov, ako aj nadmerné a zbytočné upozornenia. V súlade s požiadavkou týkajúcou sa pobytu alebo stabilných väzieb, ktoré sú dôvodom na častú a značnú prítomnosť v krajine poskytovateľa roamingu, by ukazovatele odôvodňujúce pravdepodobnosť zneužívania alebo neobvyklého používania mali vychádzať z objektívnych ukazovateľov súvisiacich so štruktúrou prevádzky preukazujúcou nedostatok prevládajúcej domácej prítomnosti zákazníka v krajine poskytovateľa roamingu alebo prevládajúceho domáceho využívania domácich mobilných služieb. Vo všeobecnosti treba takéto objektívne ukazovatele stanoviť za určité časové obdobie. Takéto obdobie by malo byť dostatočne dlhé, minimálne štyri mesiace, aby mohli roamingoví zákazníci využívať maloobchodné roamingové služby za domáce ceny pri predvídateľných formách pravidelného cestovania v Únii. Ukazovatele prítomnosti v krajine poskytovateľa roamingu by nemali byť negatívne ovplyvnené neúmyselným roamingom v pohraničných regiónoch. V tejto súvislosti by sa mala zohľadniť situácia používateľov neúmyselného roamingu a cezhraničných pracovníkov, a to tak, že prihlásenie do siete poskytovateľa roamingu kedykoľvek počas daného dňa sa považuje za jeden deň prítomnosti v domácom štáte na účely uplatňovania objektívnych ukazovateľov. V súlade s nariadením (EÚ) č. 531/2012 by poskytovatelia roamingu takisto mali poskytovať primerané informácie s cieľom umožniť svojim zákazníkom aktívne predchádzať prípadom neúmyselného roamingu. Prítomnosť a spotreba mimo Únie by nemali negatívne ovplyvniť možnosť roamingového zákazníka využívať roaming za vnútroštátne ceny v rámci Únie, keďže tieto faktory nemožno považovať za ukazovatele rizika, že roamingový zákazník využíva roaming za domáce maloobchodné ceny platné v členskom štáte poskytovateľa roamingu na iné účely než na pravidelné cestovanie v Únii. V tejto súvislosti by sa takáto prítomnosť a spotreba mali na účely uplatňovania objektívnych ukazovateľov počítať ako domáce. Poskytovateľ roamingu sa môže spoliehať aj na ďalšie jednoznačné dôkazy zneužívania alebo neobvyklého používania regulovaných maloobchodných roamingových služieb za domáce ceny, ako je takmer nulové využívanie účastníckej zmluvy v členskom štáte poskytovateľa roamingu, ale jej značné využívanie hlavne pri roamingu, alebo postupné využívanie niekoľkých účastníckych zmlúv tým istým zákazníkom počas roamingu.
09.1822

ex 2007 99 39

16 17 18 19 22 24 26 27 29 30 32 34 39 40 46 47 54 56

Ovocné pyré z hrušiek, marhúľ, broskýň (vrátane nektariniek) alebo zmesi (okrem tropického ovocia) získané pretláčaním, potom privedené do varu vo vákuu, štruktúra a chemické zloženie ktorého neboli zmenené tepelným spracovaním; hrušky, marhule, broskyne (vrátane nektariniek) alebo zmesi (okrem tropického ovocia) upravené alebo konzervované neobsahujúce pridaný alkohol

od 1.11.2016 do 31.12.2016

57 156 (3)
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Oliva di Gaeta“ by sa mal zapísať do registra,
(17)

Treba zohľadňovať prekážky, s ktorými sa stretávajú emitenti krytých dlhopisov alebo kryté fondy pri poskytovaní kolaterálu. Za špecifických podmienok by sa preto od emitentov krytých dlhopisov alebo krytých fondov nemalo vyžadovať zloženie kolaterálu. To by malo emitentom krytých dlhopisov alebo krytým fondom poskytnúť určitú flexibilitu a zároveň by sa tým malo zabezpečiť obmedzenie rizík pre ich protistrany. Emitenti krytých dlhopisov alebo kryté fondy môžu čeliť právnym prekážkam pri zložení a výbere bezhotovostného kolaterálu pre počiatočnú alebo variačnú maržu alebo pri zložení variačnej marže v hotovosti, pretože platba variačnej marže by sa mohla považovať za pohľadávku, ktorá má prednosť pred nárokmi držiteľov dlhopisov, čo by mohlo vyústiť do právnej prekážky. Podobne možnosť nahradiť alebo zrušiť počiatočnú maržu možno považovať za pohľadávku, ktorá má prednosť pred nárokmi držiteľov dlhopisov, ktoré čelia rovnakému druhu obmedzení. Pre emitenta krytých dlhopisov alebo krytý fond však neplatia žiadne obmedzenia, pokiaľ ide o vrátenie hotovosti, ktorá sa predtým vybrala ako variačná marža. Od protistrán emitentov krytých dlhopisov alebo krytých fondov by sa preto malo vyžadovať, aby zložili variačnú maržu v hotovosti, a mali by mať právo získať ju späť celú alebo jej časť, od emitentov krytých dlhopisov alebo krytých fondov by sa však malo vyžadovať len to, aby poskytli variačnú maržu pre sumu v hotovosti, ktorá bola predtým prijatá.
(4)

S cieľom udržať potrebné zníženie rybolovnej kapacity v hlbokomorskom rybolove a s cieľom získať komplexnejšie informácie o činnostiach hlbokomorského rybolovu a ich vplyve na morské prostredie by rybolov hlbokomorských druhov mal podliehať oprávneniu na rybolov. Ku každej žiadosti o oprávnenie na rybolov by sa mal priložiť podrobný opis zamýšľanej rybolovnej oblasti vrátane podoblastí, divízií a subdivízií Medzinárodnej rady pre výskum mora (ICES) a Výboru pre rybolov v stredovýchodnom Atlantiku (CECAF), ako aj druh výstroja, zamýšľaný rozsah hĺbky, plánovaná frekvencia a trvanie rybolovnej činnosti a názvy dotknutých hlbokomorských druhov. Systém oprávnení na rybolov by mal prispieť aj k obmedzeniu kapacity plavidiel oprávnených na lov hlbokomorských druhov. S cieľom zamerať riadiace opatrenia na časť flotily, ktorá je najrelevantnejšia z hľadiska hlbokomorského rybolovu, by sa oprávnenia na rybolov mali vydávať podľa toho, či sa týkajú cieľových druhov alebo vedľajších úlovkov. Povinnosť vylodiť úlovky ustanovená v nariadení (EÚ) č. 1380/2013 by však nemala plavidlám, ktoré lovia malé množstvá hlbokomorských druhov a na ktoré sa v súčasnosti nevzťahuje povinnosť mať povolenie na hlbokomorský rybolov, brániť v pokračovaní v ich tradičných rybolovných činnostiach.
(2)

Na zvýšenie platieb podľa článku 24 nariadenia (EÚ) č. 1303/2013 bolo oprávnených päť členských štátov, a to Rumunsko, Írsko, Portugalsko, Cyprus a Grécko. Rumunsko, Írsko, Portugalsko a Cyprus dokončili svoj program ekonomických úprav. Iba Grécko stále podlieha programu úprav a využíva súvisiacu finančnú pomoc do tretieho štvrťroka 2018. Vzhľadom na to, že Grécko stále čelí závažným ťažkostiam v súvislosti so svojou finančnou stabilitou, malo by sa trvanie uplatňovania zvýšenia platieb pre členské štáty s dočasnými rozpočtovými problémami predĺžiť.
(21)

S cieľom zabezpečiť jednotné podmienky vykonávania tohto nariadenia, by sa mali na Komisiu preniesť vykonávacie právomoci, pokiaľ ide o formát a mechanizmy na zasielanie údajov, požiadavky na zabezpečenie technickej kvality so zreteľom na obsah štandardných správ o kvalite, ako aj udeľovanie výnimiek. Uvedené právomoci by sa mali vykonávať v súlade s nariadením Európskeho parlamentu a Rady (EÚ) č. 182/2011 (4).
(6)

Bezpečnejší a jednotný európsky cestovný doklad pre návrat neoprávnene sa zdržiavajúcich štátnych príslušníkov tretích krajín (ďalej len „európsky cestovný doklad pre návrat“) by mal byť zavedený s cieľom uľahčiť návrat a readmisiu štátnych príslušníkov tretích krajín neoprávnene sa zdržiavajúcich na území členských štátov. Zdokonalené ochranné prvky a technické špecifikácie európskeho cestovného dokladu pre návrat by mali uľahčiť jeho uznanie tretími krajinami. Uvedený doklad by mal preto uľahčiť vykonávanie návratov v kontexte dohôd o readmisii alebo iných dohôd s tretími krajinami, ktoré uzavrela Únia alebo členské štáty, ako aj v kontexte spolupráce s tretími krajinami v súvislosti s návratom, na ktorú sa nevzťahujú formálne dohody.
(59)

Na zamestnancov Europolu by sa mal uplatňovať Služobný poriadok úradníkov Európskej únie (ďalej len „služobný poriadok“) a Podmienky zamestnávania ostatných zamestnancov Európskej únie (ďalej len „podmienky zamestnávania ostatných zamestnancov“) stanovené v nariadení Rady (EHS, Euratom, ESUO) č. 259/68 (14). Europolu by sa malo umožniť zamestnávať ako dočasných zamestnancov osoby z príslušných orgánov členských štátov, ktorých doba služobného pomeru by mala byť obmedzená, aby sa zachovala zásada striedania, keďže následné znovuzačlenenie takýchto zamestnancov do služobného pomeru v ich príslušnom orgáne uľahčuje úzku spoluprácu Europolu s príslušnými orgánmi členských štátov. Členské štáty by mali prijať všetky potrebné opatrenia na zabezpečenie toho, aby sa osoby zamestnané v Europole ako dočasní zamestnanci mohli po skončení ich služobného pomeru v Europole vrátiť do služobného pomeru, ktorý zastávali v štátnej službe.
(8)

HICP a harmonizovaný index spotrebiteľských cien pri stálych daňových sadzbách (harmonised index of consumer prices at constant tax rates – HICP-CT) by sa mali rozdeliť podľa kategórií európskej klasifikácie individuálnej spotreby podľa účelu (European classification of individual consumption according to purpose – ECOICOP). Takouto klasifikáciou by sa malo zabezpečiť, aby boli všetky európske štatistiky týkajúce sa súkromnej spotreby konzistentné a porovnateľné. Klasifikácia ECOICOP by mala byť takisto v súlade s klasifikáciou OSN COICOP, ktorá predstavuje medzinárodnú normu klasifikujúcu individuálnu spotrebu podľa účelu, a preto by sa klasifikácia ECOICOP mala prispôsobiť, aby sa zosúladila so zmenami klasifikácie OSN COICOP.
Dotknutá osoba by mala mať právo nepodliehať rozhodnutiu, ktoré môže zahŕňať opatrenie, hodnotiacemu osobné aspekty, ktoré sa jej týkajú, založenému výlučne na automatizovanom spracúvaní a ktoré má právne účinky, ktoré sa dotknutej osoby týkajú alebo ju podobným spôsobom významne ovplyvňujú, ako je napríklad automatické zamietnutie online žiadosti o úver alebo elektronické postupy prijímania pracovníkov bez akéhokoľvek ľudského zásahu. Takéto spracúvanie zahŕňa „profilovanie“ pozostávajúce z akejkoľvek formy automatizovaného spracúvania osobných údajov spočívajúceho v hodnotení osobných aspektov týkajúcich sa fyzickej osoby, predovšetkým na analýzu alebo predvídanie aspektov súvisiacich s výkonnosťou dotknutej osoby v práci, jej majetkovými pomermi, zdravím, osobnými preferenciami alebo záujmami, spoľahlivosťou alebo správaním, polohou alebo pohybom, pokiaľ vedie k právnym účinkom, ktoré sa dotknutej osoby týkajú alebo ju podobným spôsobom významne ovplyvňujú. Rozhodovanie založené na takomto spracúvaní vrátane profilovania by sa však malo umožniť, ak je výslovne povolené právom Únie alebo právom členského štátu, ktoré sa vzťahuje na prevádzkovateľa, a to aj na účely monitorovania podvodov a daňových únikov a ich predchádzania, ktoré sa uskutočňuje v súlade s právnym predpismi, normami a odporúčaniami inštitúcií Únie alebo vnútroštátnych orgánov dozoru, a na zaistenie bezpečnosti a spoľahlivosti služby poskytovanej zo strany prevádzkovateľa, alebo ak je nevyhnutné na uzavretie alebo plnenie zmluvy medzi dotknutou osobou a prevádzkovateľom, alebo ak dotknutá osoba dala svoj výslovný súhlas. V každom prípade by takéto spracúvanie malo podliehať vhodným zárukám, ktoré by mali zahŕňať určité informácie pre dotknutú osobu a právo na ľudský zásah, vyjadriť svoj názor, dostať vysvetlenie rozhodnutia, ktoré bolo prijaté po takomto posúdení, a napadnúť rozhodnutie. Takéto opatrenie by sa memalo týkať dieťaťa.

S cieľom zabezpečiť spravodlivé a transparentné spracúvanie vo vzťahu k dotknutej osobe a s ohľadom na konkrétne okolnosti a súvislosti spracúvania osobných údajov by mal prevádzkovateľ používať na účely profilovania primerané matematické alebo štatistické postupy, prijať technické a organizačné opatrenia vhodné na to, aby sa predovšetkým zabezpečilo, že faktory, ktoré vedú k nesprávnosti osobných údajov, sa opravia a riziko chýb sa minimalizuje, zabezpečiť osobné údaje tak, aby sa zohľadnili súvisiace potenciálne riziká pre záujmy a práva dotknutej osoby a aby sa okrem iného zabránilo diskriminačným účinkom na fyzické osoby na základe rasového alebo etnického pôvodu, politického názoru, náboženstva alebo presvedčenia, členstva v odborových organizáciách, genetického alebo zdravotného stavu či sexuálnej orientácie, alebo účinkom, ktoré vedú k opatreniam majúcim takéto účinky. Automatizované rozhodovanie a profilovanie založené na osobitných kategóriách osobných údajov by sa malo umožniť len za osobitných podmienok.
(8)

S cieľom zabezpečiť jednotné podmienky vykonávania tohto nariadenia by sa mali na Komisiu preniesť vykonávacie právomoci, ktoré by jej umožnili dočasne pozastaviť preferenčné opatrenia stanovené týmto nariadením a zaviesť nápravné opatrenia v prípadoch, ak je trh Únie ovplyvnený týmto nariadením. Uvedené právomoci by sa mali vykonávať v súlade s nariadením Európskeho parlamentu a Rady (EÚ) č. 182/2011 (4).
(78)

Keďže cieľ tohto nariadenia, a to zabezpečiť, aby spotrebiče a príslušenstvo na trhu Únie spĺňali požiadavky zabezpečujúce vysokú úroveň ochrany zdravia a bezpečnosti osôb, ochrany domácich zvierat a majetku a racionálne využívanie energie pri súčasnom zabezpečení fungovania vnútorného trhu, nie je možné uspokojivo dosiahnuť na úrovni členských štátov, ale z dôvodov jeho rozsahu a účinkov ho možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku toto nariadenie neprekračuje rámec nevyhnutný na dosiahnutie tohto cieľa.
(24)

Pravidlá udeľovania povolení na uvedenie lanovkových zariadení do prevádzky patria do právomoci členských štátov. Príslušné orgány alebo subjekty udeľujú povolenia na uvedenie do prevádzky. Do právomoci členských štátov patrí aj monitorovanie prevádzkovej bezpečnosti lanovkových zariadení. Členské štáty by preto mali určiť osobu zodpovednú za lanovkové zariadenie a súčasne za bezpečnostnú analýzu plánovaného lanovkového zariadenia.
(23)

Keďže dočasné obnovenie kontroly vnútorných hraníc vplýva na voľný pohyb osôb, akékoľvek rozhodnutie o obnovení takejto kontroly by sa malo prijať v súlade so spoločne dohodnutými kritériami a malo by sa náležite oznámiť Komisii alebo by ho mala odporučiť inštitúcia Únie. V každom prípade by obnovenie kontroly vnútorných hraníc malo ostať výnimočným opatrením a malo by sa uskutočňovať len ako posledná možnosť, ktoré má prísne obmedzený rozsah a dĺžku trvania a ktoré vychádza z konkrétnych objektívnych kritérií a z posúdenia jeho nevyhnutnosti, čo by sa malo monitorovať na úrovni Únie. Ak si závažné ohrozenie verejného poriadku alebo vnútornej bezpečnosti vyžaduje neodkladné opatrenia, členský štát by mal mať možnosť obnoviť kontrolu svojich vnútorných hraníc na dobu nie dlhšiu ako desať dní. Akékoľvek predĺžení uvedenej doby je potrebné monitorovať na úrovni Únie.
(7)

Na účely prijatia vykonávacích aktov k rozhodnutiu o pozastavení preferenčných ciel v rámci mechanizmu proti obchádzaniu by sa mal uplatňovať konzultačný postup vzhľadom na to, že uvedené akty musia byť vykonané rýchlo po tom, ako kategórie výrobkov uvedených v prílohe II-C k dohode dosiahnu príslušnú prahovú hodnotu, keďže dané akty majú len veľmi obmedzené obdobie uplatňovania. S cieľom zabrániť negatívnemu vplyvu na trh Únie v dôsledku zvýšenia dovozu by Komisia mala prijať okamžite uplatniteľné vykonávacie akty, ak sa to vyžaduje z vážnych a naliehavých dôvodov v riadne odôvodnených prípadoch,